Από: **Maria Alexandra Koumanakou** <m.koumanakou@gmail.com>
Date: Τρί, 7 Σεπ 2021, 00:17
Subject: Πρόσκληση σε υποχρεωτική διαδικτυακή επιμόρφωση την Πέμπτη, 9-9-2021, 8:15-14:00

**Προκειμένου να συμμετάσχετε στην επιμόρφωση θα πρέπει να ακολουθήσετε τον**

**υπερσύνδεσμο: <https://minedu-primary.webex.com/mineduprimary/j.php?MTID=m27d798f543b3a890fa35eb980e6fec17> .**

Αγαπημένες και αγαπημένοι συνάδελφοι,

καλησπέρα σας. Καλή μας αρχή με υγεία και δημιουργικότητα!

Ξαναρχίζουμε!**Η υποχρεωτική διαδικτυακή επιμόρφωση την Πέμπτη το πρωί κατά τις ώρες 8:15-14:00 απευθύνεται αποκλειστικά στις/στους νεοδιόριστες/ους, αναπληρώτριες/ές και μόνιμες/ους εκπαιδευτικούς ΠΕ91 – Θεατρικής Αγωγής Α/θμιας και Β/θμιας Εκπ/σης στις Περιφερειακές Διευθύνσεις Εκπαίδευσης Κεντρικής Μακεδονίας, Ανατολικής Μακεδονίας – Θράκης, Βόρειου Αιγαίου, Δυτικής Μακεδονίας, Ηπείρου, Θεσσαλίας και Ιονίων Νήσων.**

**Αν φέτος υπηρετείτε στη Νότια Ελλάδα, θα ενημερωθείτε από τη συνάδελφο Συντονίστρια για την αντίστοιχη επιμόρφωση.**

Λυπόμαστε που σας χάσαμε, αλλά χαιρόμαστε πολύ, όταν η αλλαγή είναι επιλογή σας. Με το καλό να ξαναβρεθούμε σύντομα!Λαμβάνεται αυτό το μήνυμα, επειδή δεν έχει επικαιροποιηθεί ακόμα η λίστα αλληλογραφίας των συναδέλφων της Βόρειας Ελλάδας.

**Αν περιμένετε τη β΄ φάση πρόσληψης, λίγο υπομονή και θα επαναλάβουμε την επιμόρφωση με το καλό!**Εύχομαι γρήγορα να ξαναβρεθούμε στα σχολεία μας!

**Όσες συνάδελφοι διοριστήκατε στη Β. Ελλάδα με άλλη ειδικότητα, είστε καλοδεχούμενες**στην επιμόρφωση! Σας περιμένουμε!

Ακολουθεί το **πρόγραμμα της διαδικτυακής επιμόρφωσης "Από το επιτραπέζιο στο ψηφιακό παιχνίδι"**

**8:00-8:15:**Προσέλευση - Σύνδεση στην πλατφόρμα

**8:15-9:00:**Μαρία-Αλεξάνδρα Κουμανάκου, Ι. "Σχολικό κλίμα και μαθησιακή συμπεριφορά", ΙΙ. "Εκπαιδευτικό Δράμα, μια παιδαγωγική διαδικασία", ΙΙΙ. "Εργαστήρια Δεξιοτήτων και αξιοποίηση τεχνικών Εκπαιδευτικού Δράματος στον σχεδιασμό διεπιστημονικών Σχεδίων Δράσης", IV. "Παρουσίαση του θεματικού Δικτύου και του σχετικού ψηφιακού αποθετηρίου «Από το επιτραπέζιο στο ψηφιακό παιχνίδι» για τους εκπαιδευτικούς ΠΕ91-Θεατρικής Αγωγής Βόρειας Ελλάδας"

**9:00-9:45:**Αθανάσιος Καρασίμος, "Τα επιτραπέζια και ηλεκτρονικά παιχνίδια συναντούν το θέατρο: μια παιχνιδοκεντρική προσέγγιση στη διδασκαλία"

**Περίληψη:** Σε αυτή την παρουσίαση εισάγουμε την ανάπτυξη των σύγχρονων επιτραπέζιων και ηλεκτρονικών παιχνιδιών που εξαρτώνται (ή όχι) από τη γλώσσα και τα συνδέουμε με τη διδασκαλία του θεάτρου και άλλων ειδικοτήτων σε όλες τις βαθμίδες εκπαίδευσης. Θα παρουσιάσουμε τα διαφορετικά είδη και συγκεκριμένα κριτήρια επιλογής επιτραπέζιου παιχνιδιού σε σχέση με το θέατρο ή το θεατρικό παιχνίδι, καθώς και ένα πρότυπο διδασκαλίας κάθε είδους παιχνιδιού. Θα γίνει αναφορά σε ένα μοντέλο όπου οποιοδήποτε επιτραπέζιο παιχνίδι μπορεί να χρησιμοποιηθεί σε όλες τις τάξεις διδασκαλίας. Με βάση τα κριτήρια για επιτραπέζια παιχνίδια δημιουργούμε ορισμένα σενάρια για τους μαθητές/ φοιτητές σε κάθε είδους παιχνιδιού (προσομοίωση, τοποθέτηση εργαζομένων, κατασκευή deckbuilding, παιχνίδια ζαριών, έλεγχος περιοχής, παιχνίδια γρίφων, παιχνίδια γνώσης, eurogames (θεματικά),παιχνίδια μάχης). Προτείνουμε ότι κάθε είδος μπορεί να χρησιμοποιηθεί για να διδάξει μια συγκεκριμένη γλωσσική ικανότητα, σε συνδυασμό με το θεατρικό παιχνίδι. Θα δοθούν διάφορα παραδείγματα χρήσης βασιζόμενα σε συγκεκριμένη θεωρητική προσέγγιση για την παιχνιδοκεντρική μάθηση.

**Βιογραφικό:**Ο Αθανάσιος Καρασίμος είναι απόφοιτος του Τμήματος Φιλολογίας του Πανεπιστημίου Πατρών. Μετά την ολοκλήρωση δύο European Masters in Speech and Language Processing (ένα εξ αυτών στο Πανεπιστήμιο του Εδιμβούργου), εκπόνησε διδακτορική διατριβή στην Υπολογιστική Μορφολογία στο Τμήμα Φιλολογίας του Πανεπιστημίου Πατρών. Ήταν μέλος του Εργαστηρίου Νεοελληνικών Διαλέκτων του συγκεκριμένου Τμήματος σε πολυάριθμα ερευνητικά προγράμματα και συμμετείχε σε έρευνες σχετικά με τις νεοελληνικές διαλέκτους, τα σώματα κειμένων, τον αφασικό λόγο και την κατάρτιση εκπαιδευτικών της Αγγλικής γλώσσας. Υπήρξε υπότροφος μεταδιδακτορικής έρευνας από το ΙΚΥ. Έχει διδάξει από τον 2012 στο ΕΑΠ, στο ΑΠΘ και στο ΕΚΠΑ διάφορες θεματικές όπως Εκπαιδευτική Τεχνολογία στη διδασκαλία της Αγγλικής, Μεθοδολογία της Έρευνας, Υπολογιστικής Γλωσσολογία, Σωματοκειμενική Γλωσσολογία και Κατάκτηση/ Διδασκαλία Λεξιλογίου. Είναι ερευνητής στην εθνική υποδομή για τις Ψηφιακές Ανθρωπιστικές Επιστήμες DARIAH-GR/ΔΥΑΣ (Digital Humanities) ως μέλος της ομάδας της Ακαδημίας Αθηνών από το 2014 έως 2021, καθώς και ερευνητής στο Κέντρο Ελληνικής Γλώσσας.

**9:45-10:00:**Ερωτήσεις

**10:00-10:45:**Γιώργος Λυμπέρης (εκπαιδευτικός ΠΕ91 Δ.Π.Ε. Ροδόπης), "Card & board games στη Θεατρική Αγωγή"

**10:45-11:00:** Ερωτήσεις

**11:00-11:30:** Διάλειμμα

**11:30-12:00:** Ιωάννα Βιδάλη (εκπαιδευτικός ΠΕ91 Δ.Π.Ε. Α΄ Αθήνας), Ζωή Λιανοστάθη (εκπαιδευτικός ΠΕ91 Δ.Π.Ε. Α΄ Αθήνας) και Μαρία-Αλεξάνδρα Κουμανάκου, "Με θάρρος για παιχνίδι: Επινόηση παιχνιδιών στα πλαίσια διασχολικής συνεργασίας εκπαιδευτικών ΠΕ91"

**12:00-12:15:** Ερωτήσεις

**12:15-12:30:** Ζωάννα Υφαντίδου (εκπαιδευτικός ΠΕ91 Δ.Π.Ε. Α΄ Θεσσαλονίκης), "Ταξίδι στη χώρα της Θεατρικής Αγωγής: ένα επιτραπέζιο για την ασύγχρονη εκπαίδευση"

**12:30-13:15:** Ζωάννα Υφαντίδου (εκπαιδευτικός ΠΕ91 Δ.Π.Ε. Α΄ Θεσσαλονίκης), "Εργαστήριο επινόησης επιτραπέζιου παιχνιδιού"

**13:15-14:00:** Μαρία-Αλεξάνδρα Κουμανάκου, Ερωτήσεις-Απορίες

**Απαραίτητη η συμπλήρωση της φόρμας συμμετοχής μέχρι την Τετάρτη, 8/9/2021, στις 24:00 στον υπερσύνδεσμο**[**https://forms.gle/snJHQYom8qNnYvj78**](https://l.facebook.com/l.php?u=https%3A%2F%2Fforms.gle%2FsnJHQYom8qNnYvj78%3Ffbclid%3DIwAR1qvJ_i1NLtcT0wI-ald1sxdpYbGoGZOhqPRwE4FjSQb091ID6SsYgHH28&h=AT0fiRNR3FMJg2yA1BHvgfQuXqruJ49C6Xdrb87lhl6C-KquR7RDMNipofQtjafaofBbD0ZpUQ97sPk81NENsK7pBR6uNtzWBXhvc2xFf2lGsAJiO3TiSjGzIPoanqHiO7zj&__tn__=-UK-R&c%5b0%5d=AT1WHSfMVGVA75_1VB-2dVkkKBTIpLlQP_WyMZZKpygCdgwbkYRoW1xJoFweFUxT11jZH-SQDiOjBbYaof1Ot72hPPL7XV4TYmQIYIYpS-yvMkC2Oh87gooY4cZGWRnJYFtH8h2T7UW0bWFPw8942BCB2A1v)**.**

Σημειώνεται ότι ο σχετικός σύνδεσμος συμμετοχής θα αποσταλεί στην ηλεκτρονική διεύθυνση των εκπαιδευτικών, που θα δηλώσουν συμμετοχή, **μία ώρα πριν την έναρξη της διαδικτυακής επιμόρφωσης.**Παρακαλείστε να ελέγξετε τα μηνύματα της ανεπιθύμητης αλληλογραφίας (spam).

Η πρόσκληση για την επιμόρφωση θα σταλεί αύριο νωρίς το πρωί στα σχολεία σας. Σε συνεννόηση με τις/τους κ. Δ/ντριες/ντές, δεν χρειάζεται να πάτε στα σχολεία σας την Πέμπτη. Θα σταλεί στα σχολεία σας και στις Διευθύνσεις Εκπαίδευσης η σχετική βεβαίωση συμμετοχής σας την επόμενη εβδομάδα.

Ραντεβού στις οθόνες μας! Είμαι πάντα στη διάθεσή σας. Ευελπιστώ ότι η συνεργασία μας θα είναι τόσο γόνιμη και δημιουργική όσο και τις δύο τελευταίες σχολικές χρονιές.

Με εκτίμηση,

**Μιράντα Κουμανάκου**

**Συντονίστρια Εκπαιδευτικού Έργου κλ. ΠΕ91 - Θεατρικής Αγωγής**

**2ο ΠΕ.Κ.Ε.Σ. Κεντρικής Μακεδονίας**

**Κολοκοτρώνη 22, 56430 Σταυρούπολη**

**Τηλ.: 2310-64.30.65, 69.44.55.22.65**

**Ιστολόγιο:**[**https://blogs.sch.gr/mkoumanakou/**](https://blogs.sch.gr/mkoumanakou/)